CELEX: 62011TN0456
Language: mt
Date: 2011-08-12 00:00:00
Title: Kawża T-456/11: Rikors ippreżentat fit- 12 ta’ Awwissu 2011 — ICdA et vs Il-Kummissjoni Ewropea

8.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/27
            
         Rikors ippreżentat fit-12 ta’ Awwissu 2011 — ICdA et vs Il-Kummissjoni Ewropea
   (Kawża T-456/11)
   2011/C 298/50
   Lingwa tal-kawża: l-Ingliż
   
      Partijiet
   
   
      Rikorrenti: International Cadmium Association (ICdA) (Brussell, il-Belġju), Rockwood Pigments (UK) Ltd (Stoke-on-Trent, ir-Renju Unit) u James M. Brown Ltd (Stoke-on-Trent, ir-Renju Unit) (rappreżentanti: R. Cana u K. Van Maldegem, avukati)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla l-att ikkontestat sa fejn jillimita l-użu tal-pigment tal-kadmju f’materjali tal-plastik minbarra dawk li għalihom dan l-użu kien limitat qabel l-imsemmi att, u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tmien motivi.
   
               (1)
            
            
               L-ewwel motiv ibbażat fuq
               
                           —
                        
                        
                           il-ksur mir-regolament ikkontestat tal-Artikolu 137(1) u tal-Artikoli 68 sa 71 tar-Regolament REACH (1);
                        
                     
         
               (2)
            
            
               It-tieni motiv ibbażat fuq il-fatt li
               
                           —
                        
                        
                           ir-regolament ikkontestat huwa bbażat fuq żball manifest ta’ evalwazzjoni;
                        
                     
         
               (3)
            
            
               It-tielet motiv ibbażat fuq
               
                           —
                        
                        
                           il-ksur mir-regolament tal-prinċipju ta’ ċertezza legali u ta’ aspettattivi leġittimi;
                        
                     
         
               (4)
            
            
               Ir-raba’ motiv ibbażat fuq
               
                           —
                        
                        
                           il-ksur mir-regolament ikkontestat tar-regolament REACH, inkwantu jimponi restrizzjonijiet fuq grupp ta’ sustanzi, mingħajr ma jevalwahom individwalment;
                        
                     
         
               (5)
            
            
               Il-ħames motiv ibbażat fuq
               
                           —
                        
                        
                           il-ksur mir-regolament ikkontestat tal-Ftehim OTC;
                        
                     
         
               (6)
            
            
               Is-sitt motiv ibbażat fuq
               
                           —
                        
                        
                           il-ksur mir-regolament ikkontestat tad-drittijiet proċedurali tar-rikorrenti;
                        
                     
         
               (7)
            
            
               Is-seba’ motiv ibbażat fuq il-fatt li
               
                           —
                        
                        
                           ma ngħatawx raġunijiet adegwati għar-regolament ikkontestat, bi ksur tal-Artikolu 296 TFUE;
                        
                     
         
               (8)
            
            
               It-tmien motiv ibbażat fuq
               
                           —
                        
                        
                           il-ksur mir-regolament ikkontestat tal-prinċipju ta’ proporzjonalità.
                        
                     
         
      (1)  Regolament (KE) Nru 1907/2006 tal-Parlament Ewropew u tal-Kunsill, tat- 18 ta’ Diċembru 2006, dwar ir-reġistrazzjoni, il-valutazzjoni, l-awtorizzazzjoni u r-restrizzjoni ta’ sustanzi kimiċi (REACH), li jistabbilixxi Aġenzija Ewropea għas-Sustanzi Kimiċi, li jemenda d-Direttiva 1999/45/KE u li jħassar ir-Regolament (KEE) Nru 793/93 tal-Kunsill u r-Regolament (KE) Nru 1488/94 tal-Kummissjoni kif ukoll id-Direttiva 76/769/KEE tal-Kunsill u d-Direttivi 91/155/KEE, 93/67/KEE, 93/105/KE u 2000/21/KE tal-Kummissjoni (ĠUL 396, 30.12.2006).